

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Képviselő-testület 2022. szeptember 14.-i rendes ülésére**

**Bursa Hungarica Felsőoktatási Önkormányzati ösztöndíjrendszerhez való csatlakozásról**

**A napirendet tárgyaló ülés dátuma**: **2022.09.14.**

**A napirendet tárgyaló ülés:** **Pénzügyi Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** rendes / **rendkívüli**

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:-**

**Jogszabályi hivatkozások:**

-A felsőoktatásban résztvevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm.rend,

-A nemzeti felsőoktatásról szóló 2011. évi CCIV. törvény

-Telki Község Önkormányzat Képviselő-testületének a tanulmányi ösztöndíjakról szóló 14/2011. (06.29.) Ör. számú rendelete

**3.Költségkihatások és egyéb szükséges feltételeket, illetve megteremtésük javasolt forrásai:**

Mindenkori költségvetési források

**4. Tényállás bemutatása:**

A Bursa Hungarica Felsőoktatási Önkormányzati Ösztöndíjrendszer (a továbbiakban: Bursa Hungarica Ösztöndíjrendszer) célja a hátrányos helyzetű, szociálisan rászoruló fiatalok felsőoktatásban való részvételéhez, tanulmányaihoz nyújtott támogatást az esélyteremtés érdekében.

Az Ösztöndíjrendszer többszintű támogatási rendszer, melynek pénzügyi fedezeteként három forrás szolgál:

1. A települési önkormányzatok által nyújtott támogatás
2. A megyei önkormányzatok által nyújtott támogatás
3. Intézményi támogatás az Emberi Erőforrások Minisztériuma a hivatalos lapjában évenként közzétett értékhatárig

Az Innovációs és Technológiai Minisztérium nyílt pályázat keretében meghirdette a Bursa Hungarica Ösztöndíjrendszer 2023. évi pályázati fordulóját. A Bursa Hungarica Ösztöndíjrendszer jogszabályi hátteréül a felsőoktatásban résztvevő hallgatók juttatásairól és az általuk fizetendő egyes térítésekről szóló 51/2007. (III. 26.) Kormányrendelet (a továbbiakban: Kormányrendelet), valamint a nemzeti felsőoktatásról szóló 2011. évi CCIV. törvény szolgál.

A Bursa Hungarica Ösztöndíjrendszer 2023. évi fordulójának Általános tájékoztatójában, valamint Eljárásrendjében rögzítettek szerint csatlakozhatnak a települési önkormányzatok a Bursa Hungarica Ösztöndíjrendszerhez és írhatják ki a pályázatokat.

A fentiek alapján az Ösztöndíjrendszerhez való csatlakozás feltétele a csatlakozásról szóló önkormányzati döntés, a csatlakozási nyilatkozat aláírása, és annak a megadott határidőig való eljuttatása a Támogatáskezelő részére

A Bursa Hungarica Ösztöndíjrendszerhez való csatlakozás önkéntes.

A csatlakozási nyilatkozat beküldési határideje 2022. szeptember 30. napja. A csatlakozásról szóló döntés önmagában nem jelent anyagi kötelezettségvállalást, az Önkormányzat a benyújtott pályázatok alapján dönt a támogatási összegek odaítéléséről.

A pályázat kiírásának határideje 2022. október 3. napja, amelyet az önkormányzat hirdetőtábláján és a helyben szokásos módon közzé kell tenni.

Az Oktatási Minisztérium a 2000/2001. tanévtől kezdődően indította el a Bursa Hungarica Felsőoktatási Önkormányzati Ösztöndíjrendszert a települési és a megyei önkormányzatok bevonásával. Önkormányzatunk a korábbi években is csatlakozott a Bursa Hungarica Ösztöndíjrendszerhez.

Telki Község Telki község Képviselő-testülete a tanulmányi ösztöndíjakról szóló 14/2011. (06.29.) Ör. számú rendeletében szabályozta az ösztöndíjpályázat elbírálásának helyi szabályait, mely alapján az önkormányzat minden arra jogosult szociálisan rászoruló pályázó részére a pályázónként elnyerhető minimális összege 5. 000.- Ft/hó maximális összege 10.000.- Ft /hó.

Fentiek ismeretében kérem a Tisztelt Képviselő-testület döntését a Bursa Hungarica Felsőoktatási Önkormányzati Ösztöndíjrendszer 2023. évi pályázati fordulójához történő csatlakozásról, és a fedezet biztosításáról.

Telki, 2022. szeptember 6.

Deltai Károly

 Polgármester

**Határozati javaslat**

**Telki község Önkormányzat Képviselő-testülete**

**/2022.(IX. .) számú Önkormányzati határozat**

**Bursa Hungarica Felsőoktatási Önkormányzati ösztöndíjrendszerhez való csatlakozásról**

1.) Telki község Képviselő-testülete csatlakozik a 2023. évi Bursa Hungarica Felsőoktatási Önkormányzati ösztöndíjrendszerhez.

2.) Felhatalmazza a polgármestert a 2023. évi Bursa Hungarcia Felsőoktatási Ösztöndíj-támogatáshoz való önkormányzati csatlakozási és on-line nyilatkozat aláírására, valamint felkéri annak az OM Alapkezelő felé történő továbbítására.

3.) Elfogadja az Általános Szerződési Feltételeket, valamint az annak megfelelő „”A” és ,, B ,, típusú pályázati felhívást.

**Felelős:** Polgármester

 Jegyző

**Határidő:** 2022. szeptember 30.